AC Milan jistgħu joffru flus kontanti flimkien ma' Jens Petter Hauge lil Udinese bi skambju għall-midfielder internazzjonali tal-Arġentina, Rodrigo De Paul. Din il-proposta ċertament tintriga lil Udinese u lill-player, speċjalment jekk jikkwalifikaw għaċ-Champions League. Udinese waslu biex jaċċettaw li l-żmien ta' De Paul fid-Dacia Arena probabbilment spiċċa u qed jitolbu €40m għall-bejgħ tiegħu. Leeds United jibqgħu kandidati b'saħħithom, filwaqt li Inter u Juventus ukoll kienu marbuta ħafna għas-servizzi tiegġu. Issa Milan qed jitqiesu bħala favoriti bl-inklużjoni ta' Hauge bħala parti mill-ftehim biex titbaxxa l-ispiża tat-trasferiment. Hemm ukoll players oħra fuq tar-Rossoneri li jistgħu jiġu miżjuda, bħal Tommaso Pobega u Marco Brescianini.